Σαγκάν Τόσου

Η Σαγκάν Τόσου (ιαπωνικά: サガン鳥栖, Sagan Tosu) είναι ιαπωνικός επαγγελματικός ποδοσφαιρικός σύλλογος, με έδρα την Τόσου της Περιφέρειας Σαγκά. Η ομάδα συμμετέχει στην J1 League. Σαγκάν είναι μια επινοημένη λέξη με δύο σημασίες πίσω από αυτήν. Ένα από τα ομόφωνα της είναι ο ψαμμίτης (砂岩, sagan) στα ιαπωνικά. Αυτό συμβολίζει πολλά μικρά στοιχεία που ενώνονται για να σχηματίσουν ένα ανυπέρβλητο αντικείμενο, για παράδειγμα ως μεταφορά για μια ομάδα. Επίσης, το Sagan Tosu μπορεί να ερμηνευθεί ως «Τόσου της Σάγκα (Περιφέρεια)» στη διάλεκτο της περιοχής.

 Τον Φεβρουάριο του 1997, η Σαγκάν ιδρύθηκε ως ένας νέος σύλλογος που ουσιαστικά ήταν η συνέχεια της Τόσου Φιούτσουρς, η οποία είχε διαλυθεί τον προηγούμενο μήνα και θα συμμετείχε στην Japan Football League από το 1997 έως το 1998, καθώς και στο Κύπελλο J. League το 1997 ως ευνοϊκό μέτρο, αν και το καθεστώς μέλους του της Ένωσης της J. League δεν είχε απονεμηθεί στην Σαγκάν. Το 1999 έγινε δεκτή στη νέα J. League Division 2 (J2) ως μία από τις αρχικές δέκα ομάδες, όπου παρέμεινε μέχρι τον προβιβασμό της στην J1 στο τέλος της σεζόν 2011. Τα πράγματα άλλαξαν και είχαν αρχίσει να γίνονται θετικά με τον νέο Πρόεδρο & Διευθύνοντα Σύμβουλο, Μινόρου Τακεχάρα, ο οποίος είναι επίσης ιδιοκτήτης του συλλόγου.Στην πρώτη της σεζόν στην J. League Division 1 το 2012, ανατρέποντας την πρόβλεψη πολλών κριτικών σχετικά με τον άμεσο υποβιβασμό της στο J2, διατήρησε τη θέση της μεταξύ της 5ης και της 11ης θέσης σε όλη τη διάρκεια της σεζόν, εκτός μόνο της 2ης εβδομάδας κατά την οποία κατατάχθηκε ως 13η. Κατατάχθηκε στην τρίτη θέση μετά την 33η εβδομάδα, έχοντας την ευκαιρία να προκριθεί στο ΑΦΚ Τσάμπιονς Λιγκ του 2013 αν δεν θα έχανε από την Γιοκοχάμα Φ. Μαρίνος στον τελευταίο αγώνα της σεζόν 2012. Ωστόσο, έχασε από τη Γιοκοχάμα Μαρίνος με 0-1 και κατέλαβε την 5η θέση, ενώ η Ουράβα Ρεντ Ντάιαμοντς νίκησε τη Ναγκόγια Γκράμπους και κατέλαβε την 3η θέση. Έγινε επίσης ο πρώτος σύλλογος στην Ασία που υπέγραψε συνεργασία με την Warrior Sports, η οποία είναι επίσης χορηγός της αγγλική Λίβερπουλ και άλλων ομάδων. Το 2013, η Σαγκάν έφτασε στον ημιτελικό του Κυπέλλου Ιαπωνίας 2013 για πρώτη φορά στην ιστορία της και έγινε ο πρώτος σύλλογος με έδρα το Κιούσου που έφτασε στον ημιτελικό του Κυπέλλου από τότε που το είχε καταφέρει η Νιπόν Στιλ Γιαβάτα Σ.Κ. το 1981. Το 2013, προσκάλεσαν την Σίντνεϊ ΦΚ της A-League, μαζί με τον Ιταλό πρώην διεθνή Αλεσάντρο Ντελ Πιέρο, για μια ιαπωνική περιοδεία για πρώτη φορά.Το 2014, η ομάδα ήταν στην πιο επιτυχημένη σεζόν στην J. League Division 1, καθώς κατατάχθηκε στην κορυφή του πρωταθλήματος μετά την 1η, 2η, 13η και 18η εβδομάδα. Ωστόσο, η ομάδα εξέδωσε μια ανακοίνωση στις 8 Αυγούστου, αρκετές ημέρες μετά τον αγώνα της 18ης εβδομάδας, όπου η Σαγκάν επέστρεψε στην κορυφή του πρωταθλήματος, πως το συμβόλαιο του προπονητή Γιουν Τζονγκ-χουάν τερματίστηκε ξαφνικά στις 7 Αυγούστου ξαφνικά. Το 2014, συνέχισε τη διεθνή επέκτασή της και ξεκίνησε μια σχέση με την ιταλική Γιουβέντους για την ιαπωνική περιοδεία της Γιουβέντους U16 το 2014. Στις 10 Ιουλίου 2018, η ομάδα κατέληξε σε συμφωνία με τον πρώην νικητή του Παγκοσμίου Κυπέλλου, του ΟΥΕΦΑ Τσάμπιονς Λιγκ και του Γιουρόπα Λιγκ, Φερνάντο Τόρες. Ο Τόρες έπαιξε σε 35 αγώνες με την ομάδα, όπου σημείωσε 5 γκολ, προτού τελικά κλεμάσει τα παπούτσια της πλούσιας σταδιοδρομίας του. 17 Σακάτα Μιτσιτάκα - Ένας πρώην καθηγητής του Πανεπιστημίου της Σαγκά και το άτομο που υποστήριξε τόσο την ίδρυση της Τόσου Φιούτσουρς όσο και την αναβίωση της ομάδας ως Σαγκάν Τόσου. Πέθανε λόγω καρκίνου των νεφρών στις 7 Ιανουαρίου 2000. Ο αριθμός 17 δηλώνει την ημέρα του θανάτου του. Ικούο Ματσουμότο (2004–06) Γιασουγιούκι Κισίνο (Ιαν. 2007 – Δεκ. 09) Ικούο Ματσουμότο (Ιαν. 2010 – Δεκ. 10) Γιουν Τζονγκ-χουάν (Ιαν. 2011–7 Aug 14) Μεγκούμου Γιόσιντα (8 Αυγ. 2014) – Δεκ. 2014) Χιτόσι Μορίσιτα (Δεκ. 2014 – Δεκ. 2015) Μάσιμο Φικαντέντι (Ιαν. 2016 –2019) Κιμ Μγιανγκ-χβι (2019-σήμερα) Επίσημος ιστότοπος (ιαπωνικά)